
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges.
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om indsamling og videregivelse af forhåndsinformation om passagerer med henblik på at forebygge, opdage, efterforske og retsforfølge terrorhandlinger og grov kriminalitet, og om ændring af forordning (EU) 2019/818
(COM(2022)0731 – C9‑0427/2022 – 2022/0425(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2022)0731),
–	der henviser til artikel 294, stk. 2, og artikel 82, stk. 1, litra d og artikel 87, stk. 2, litra a i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0427/2022),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til forretningsordenens artikel 59,
–	der henviser til udtalelse fra Transport- og Turismeudvalget,
–	der henviser til betænkning fra Udvalget om Borgernes Rettigheder og Retlige og Indre Anliggender (A9‑0000/2023),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.


<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 11</Article>
	

	Kommissionens forslag
	Ændringsforslag

	(11)	For så vidt muligt at sikre en konsekvent tilgang til luftfartsselskabernes indsamling og videregivelse af API-oplysninger, bør reglerne i denne forordning bringes i overensstemmelse med dem, der er fastsat i forordning (EU) [API-oplysninger til grænseforvaltning], hvis det er relevant. Dette vedrører navnlig reglerne om datakvalitet, luftfartsselskabernes brug af automatisk behandling til sådan indsamling, den præcise måde, hvorpå de skal overføre de indsamlede API-oplysninger til routeren, og sletningen af API-oplysninger.
	(11)	For så vidt muligt at sikre en konsekvent tilgang til luftfartsselskabernes indsamling og videregivelse af API-oplysninger, bør reglerne i denne forordning bringes i overensstemmelse med dem, der er fastsat i forordning (EU) [API-oplysninger til grænseforvaltning], hvis det er relevant. Dette vedrører navnlig reglerne om datakvalitet, luftfartsselskabernes obligatoriske brug af automatisk behandling til sådan indsamling, undtagen hvis rejsedokumenterne ikke indeholder maskinlæsbare dele, eller hvis det ikke er teknisk muligt at indsamle API-oplysninger ved hjælp af automatiserede midler, den præcise måde, hvorpå de skal overføre de indsamlede API-oplysninger til routeren, og sletningen af API-oplysninger.


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 11 a (ny)</Article>
	

	Kommissionens forslag
	Ændringsforslag

	
	(11a)	Kommissionen bør sikre, at forpligtelsen til at anvende automatiserede midler til indsamling af API-oplysninger ikke fører til uforholdsmæssige forhindringer, som f.eks. yderligere indtjekningsgebyrer, for passagerer, der ikke kan anvende andre midler til automatisk indtjekning.


Or. <Original>{EN}en</Original>
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 14</Article>
	

	Kommissionens forslag
	Ændringsforslag

	(14)	For så vidt angår flyvninger inden for EU bør der i overensstemmelse med Den Europæiske Unions Domstols retspraksis anvendes en selektiv fremgangsmåde for at undgå unødige indgreb i de relevante grundlæggende rettigheder, der er beskyttet i henhold til chartret, og for at sikre overholdelse af kravene i EU-retten om fri bevægelighed for personer og ophævelse af kontrollen ved de indre grænser. Grundet betydningen af at sikre, at API-oplysninger kan behandles sammen med PNR-oplysninger, bør denne fremgangsmåde bringes i overensstemmelse med direktiv (EU) 2016/681. Af disse grunde bør API-oplysninger om disse flyvninger kun overføres fra routeren til de relevante passageroplysningsenheder, hvis medlemsstaterne har udvalgt de pågældende flyvninger i henhold til artikel 2 i direktiv (EU) 2016/681. Som anført af EU-Domstolen indebærer udvælgelsen, at medlemsstaterne kun målretter de pågældende forpligtelser mod bl.a. visse ruter, rejsemønstre eller lufthavne, forudsat at udvælgelsen regelmæssigt revideres.
	(14)	For så vidt angår flyvninger inden for EU bør der i overensstemmelse med Den Europæiske Unions Domstols retspraksis anvendes en selektiv fremgangsmåde for at undgå unødige indgreb i de relevante grundlæggende rettigheder, der er beskyttet i henhold til chartret, og for at sikre overholdelse af kravene i EU-retten om fri bevægelighed for personer og ophævelse af kontrollen ved de indre grænser, undtagen i situationer, hvor der foreligger en reel og aktuel eller forudsigelig terrortrussel. Grundet betydningen af at sikre, at API-oplysninger kan behandles sammen med PNR-oplysninger, bør denne fremgangsmåde bringes i overensstemmelse med direktiv (EU) 2016/681. Af disse grunde bør API-oplysninger om disse flyvninger kun overføres fra routeren til de relevante passageroplysningsenheder, hvis medlemsstaterne har udvalgt de pågældende flyvninger i henhold til artikel 2 i direktiv (EU) 2016/681. Som anført af EU-Domstolen indebærer udvælgelsen, at medlemsstaterne kun målretter de pågældende forpligtelser mod bl.a. visse ruter, rejsemønstre eller lufthavne, forudsat at udvælgelsen regelmæssigt revideres. Desuden bør udvælgelseskriterierne være relevante for forebyggelse, opdagelse, efterforskning og retsforfølgning af terrorhandlinger og grov kriminalitet og bør påvise en objektiv forbindelse eller mistanke om en forbindelse med luftbefordring af passagerer.


Or. <Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 15 a (ny)</Article>
	

	Kommissionens forslag
	Ændringsforslag

	
	(15a)	Med henblik på at opnå en bedre sammenhæng mellem de forskellige medlemsstaters selektive tilgange bør Kommissionen lette udvekslingen af synspunkter om udvælgelsen af udvælgelseskriterier og, på frivillig basis, af udvalgte flyvninger.


Or. <Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 19</Article>
	

	Kommissionens forslag
	Ændringsforslag

	(19)	I betragtning af Unionens interesse heri bør medlemsstaternes relevante omkostninger i forbindelse med deres forbindelser til og integration med routeren, jf. denne forordning, afholdes over Unionens budget i overensstemmelse med den gældende lovgivning og med forbehold af visse undtagelser. De omkostninger, der er omfattet af disse undtagelser, bør afholdes af den enkelte berørte medlemsstat.
	(19)	I betragtning af Unionens interesse heri bør medlemsstaternes relevante omkostninger i forbindelse med deres forbindelser til og integration med routeren, omkostninger i forbindelse med vedligeholdelsen af disse forbindelser og omkostninger i forbindelse med uddannelsesbehov, jf. denne forordning, afholdes over Unionens budget i overensstemmelse med de støtteberettigelsesregler og de medfinansieringssatser, der er fastsat i retsgrundlaget for Fonden for Intern Sikkerhed.


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 20</Article>
	

	Kommissionens forslag
	Ændringsforslag

	[bookmark: _GoBack](20)	I overensstemmelse med forordning (EU) 2018/1726 kan medlemsstaterne overdrage opgaven med at lette forbindelsen med luftfartsselskaberne til eu-LISA med henblik på at bistå medlemsstaterne i gennemførelsen af direktiv (EU) 2016/681, navnlig ved at indsamle og overføre PNR-oplysninger via routeren.
	(20)	I overensstemmelse med forordning (EU) 2018/1726 kan medlemsstaterne overdrage opgaven med at lette forbindelsen med luftfartsselskaberne til eu-LISA med henblik på at bistå medlemsstaterne i gennemførelsen af direktiv (EU) 2016/681, navnlig ved at indsamle og overføre PNR-oplysninger via routeren som en sikker, pålidelig og omkostningseffektiv løsning. En sådan strømlining vil understrege komplementariteten mellem PNR- og API-oplysninger yderligere. Det vil desuden udvide anvendelsen af det automatiske filter for udvalgte EU-flyvninger til overførsel af PNR-oplysninger.


Or. <Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Betragtning 24</Article>
	

	Kommissionens forslag
	Ændringsforslag

	(24)	Med henblik på at vedtage foranstaltninger vedrørende de tekniske krav og operationelle regler for automatisk indsamling af maskinlæsbare API-oplysninger, de fælles protokoller og formater for at luftfartsselskaberne kan overføre API-oplysninger, de tekniske og processuelle regler for overførsel af API-oplysninger fra routeren og til passageroplysningsenhederne og til passageroplysningsenhedernes og luftfartsselskabernes forbindelser til og integration med routere bør beføjelsen til at vedtage retsakter i henhold til artikel 290 i traktaten om Den Europæiske Unions funktionsmåde delegeres til Kommissionen for så vidt angår henholdsvis artikel 4, 5, 10 og 11. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning33. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelsen af delegerede retsakter.
	(24)	Med henblik på at vedtage foranstaltninger vedrørende de tekniske krav og operationelle regler for automatisk indsamling af maskinlæsbare API-oplysninger, de fælles protokoller og formater for at luftfartsselskaberne kan overføre API-oplysninger, de tekniske og processuelle regler for overførsel af API-oplysninger fra routeren og til passageroplysningsenhederne og til passageroplysningsenhedernes og luftfartsselskabernes forbindelser til og integration med routere bør beføjelsen til at vedtage retsakter i henhold til artikel 290 i traktaten om Den Europæiske Unions funktionsmåde delegeres til Kommissionen for så vidt angår henholdsvis artikel 4, 5, 10 og 11. Det er navnlig vigtigt, at Kommissionen under sit forberedende arbejde, herunder på ekspertniveau, gennemfører relevante høringer af relevante interessenter, herunder luftfartsselskaber, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning33. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelsen af delegerede retsakter. 

	__________________
	__________________

	33 EUT L 123 af 12.5.2016, s. 1.
	33 EUT L 123 af 12.5.2016, s. 1.


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Betragtning 24 a (ny)</Article>
	

	Kommissionens forslag
	Ændringsforslag

	
	(24a)	Indsamlingen af API-oplysninger bør ikke være til skade for lovlige rejsendes grundlæggende rettigheder og rejseoplevelse. Anvendelsen af denne forordning i kombination med anvendelsen af flere andre EU-retsakter, som f.eks. Europa-Parlamentets og Rådets forordning (EU) 2017/22261a og Europa-Parlamentets og Rådets forordning (EU) 2018/12401b, bør ikke pålægge luftfartsselskaberne en uforholdsmæssig stor byrde. Af disse grunde og for at sikre overvågningen af, at alle interessenter anvender denne forordning effektivt, bør denne forordning evalueres regelmæssigt.

	
	__________________

	
	1a Europa-Parlamentets og Rådets forordning (EU) 2017/2226 af 30. november 2017 om oprettelse af et ind- og udrejsesystem til registrering af ind- og udrejseoplysninger og oplysninger om nægtelse af indrejse vedrørende tredjelandsstatsborgere, der passerer medlemsstaternes ydre grænser, om fastlæggelse af betingelserne for adgang til ind- og udrejsesystemet til retshåndhævelsesformål og om ændring af konventionen om gennemførelse af Schengenaftalen og forordning (EF) nr. 767/2008 og (EU) nr. 1077/2011 (EUT L 327 af 9.12.2017, s. 20).

	
	1b Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014, (EU) 2016/399 (EU) 2016/1624 og (EU) 2017/2226 (EUT L 236 af 19.9.2018, s. 1).


Or. <Original>{EN}en</Original>
</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Betragtning 24 b (ny)</Article>
	

	Kommissionens forslag
	Ændringsforslag

	
	(24b)	Det er vigtigt at indsamle pålidelig og relevant statistik baseret på gennemførelsen af denne forordning med henblik på at støtte dens mål og skabe grundlag for de evalueringer, der er beskrevet i betragtning 24a og artikel 20. Sådanne statistiske data må ikke indeholde personligt identificerbare oplysninger. Alle relevante interessenter, herunder de relevante myndigheder i medlemsstaterne, Europol og, hvor det er relevant, luftfartsselskaberne bør have adgang til denne statistik.


Or. <Original>{EN}en</Original>
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Artikel 1 – stk. 1 – litra a</Article>
	

	Kommissionens forslag
	Ændringsforslag

	a)	luftfartsselskabers indsamling af forhåndsoplysninger om passagerer ("API-oplysninger") vedrørende flyvninger uden for EU og udvalgte flyvninger inden for EU
	a)	luftfartsselskabers indsamling af forhåndsoplysninger om passagerer ("API-oplysninger") vedrørende flyvninger uden for EU og flyvninger inden for EU


Or. <Original>{EN}en</Original>
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Artikel 3 – stk. 1 – litra g</Article>
	

	Kommissionens forslag
	Ændringsforslag

	g)	"besætning": enhver person som defineret i artikel 3, litra h), i forordning (EU) [API-oplysninger til grænseforvaltning]
	g)	"besætning": enhver person som defineret i artikel 3, litra i), i forordning (EU) [API-oplysninger til grænseforvaltning]


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel 3 – stk. 1 – litra h</Article>
	

	Kommissionens forslag
	Ændringsforslag

	h)	"rejsende": enhver person som defineret i artikel 3, litra i), i forordning (EU) [API-oplysninger til grænseforvaltning]
	h)	"rejsende": enhver person som defineret i artikel 3, litra j), i forordning (EU) [API-oplysninger til grænseforvaltning]


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 3 – stk. 1 – litra i</Article>
	

	Kommissionens forslag
	Ændringsforslag

	i)	"forhåndsoplysninger om passagerer" eller "API-oplysninger": oplysninger som defineret i artikel 3, litra j), i forordning (EU) [API-oplysninger til grænseforvaltning]
	i)	"forhåndsoplysninger om passagerer" eller "API-oplysninger": oplysninger som defineret i artikel 3, litra k), i forordning (EU) [API-oplysninger til grænseforvaltning]


Or. <Original>{EN}en</Original>
</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel 3 – stk. 1 – litra m</Article>
	

	Kommissionens forslag
	Ændringsforslag

	m)	"grov kriminalitet": handlinger som defineret i artikel 3, nr. 9), i direktiv 2016/681
	m)	"grov kriminalitet": handlinger som defineret i artikel 3, nr. 9), i direktiv (EU) 2016/681


Or. <Original>{EN}en</Original>
</Amend>
<Amend>Ændringsforslag		<NumAm>15</NumAm>
<DocAmend>Forslag til forordning</DocAmend>
<Article>Artikel 3 – stk. 1 – litra n</Article>
	

	Kommissionens forslag
	Ændringsforslag

	n)	"routeren": router som defineret i artikel 3, litra k), i forordning (EU) [API-oplysninger til grænseforvaltning]
	n)	"routeren": router som defineret i artikel 3, litra m), i forordning (EU) [API-oplysninger til grænseforvaltning]


Or. <Original>{EN}en</Original>
</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel 4 – stk. 3 – afsnit 1</Article>
	

	Kommissionens forslag
	Ændringsforslag

	Luftfartsselskaberne indsamler de i artikel 4, stk. 2, litra a)-d), i forordning (EU) [API-oplysninger til grænseforvaltning] omhandlede API-oplysninger ved hjælp af automatiserede midler med henblik på at indsamle de maskinlæsbare dele af den pågældende rejsendes rejsedokument. Det skal de gøre i henhold til de detaljerede tekniske krav og operationelle regler i stk. 5, hvis sådanne regler er blevet vedtaget og finder anvendelse.
	Luftfartsselskaberne indsamler de i artikel 4, stk. 2, litra a)-d), i forordning (EU) [API-oplysninger til grænseforvaltning] omhandlede API-oplysninger ved hjælp af automatiserede midler med henblik på at indsamle de maskinlæsbare dele af den pågældende rejsendes rejsedokument. Det skal de gøre i henhold til de detaljerede tekniske krav og operationelle regler omhandlet i stk. 5, hvis sådanne regler er blevet vedtaget og finder anvendelse.


Or. <Original>{EN}en</Original>
</Amend>
<Amend>Ændringsforslag		<NumAm>17</NumAm>
<DocAmend>Forslag til forordning</DocAmend>
<Article>Artikel 4 – stk. 3 – afsnit 2</Article>
	

	Kommissionens forslag
	Ændringsforslag

	Men hvis en sådan automatisk behandling ikke er mulig, fordi rejsedokumentet ikke indeholder maskinlæsbare dele, indsamler luftfartsselskaberne disse oplysninger manuelt, således at det sikres, at stk. 2 overholdes.
	Men hvis en sådan automatisk behandling ikke er mulig, fordi rejsedokumentet ikke indeholder maskinlæsbare dele, eller hvis det ikke er teknisk muligt at indsamle de API-oplysninger, der er omhandlet i artikel 4, stk. 2, litra a)-d), i forordning (EU) [API-oplysninger til grænseforvaltning], ved hjælp af automatiserede midler indsamler luftfartsselskaberne disse oplysninger manuelt, således at det sikres, at stk. 2 overholdes.


Or. <Original>{EN}en</Original>
</Amend>
<Amend>Ændringsforslag		<NumAm>18</NumAm>
<DocAmend>Forslag til forordning</DocAmend>
<Article>Artikel 5 a (ny)</Article>
	

	Kommissionens forslag
	Ændringsforslag

	
	Artikel 5a

	
	Udvælgelse af flyvninger inden for EU

	
	1. 	Medlemsstater, der beslutter at anvende direktiv (EU) 2016/681 på flyvninger inden for EU, skal ved udvælgelsen af disse flyvninger:

	
	a)	kun tage hensyn til kriterier, som er relevante for forebyggelse, opdagelse, efterforskning og retsforfølgning af terrorhandlinger og grov kriminalitet, der har en objektiv forbindelse, herunder en indirekte forbindelse, til luftbefordring af passagerer, og

	
	b) 	hvis der ikke foreligger en reel og aktuel eller forudsigelig terrortrussel, kun tage højde for bestemte ruter, rejsemønstre eller lufthavne, for hvilke der er tegn på mistænkelige aktiviteter, som berettiger overførslen og behandlingen af API-oplysninger.

	
	2. 	Kommissionen skal lette udvekslingen af synspunkter om udvælgelsen af udvælgelseskriterier og, på frivillig basis, af udvalgte flyvninger.


Or. <Original>{EN}en</Original>
</Amend>
<Amend>Ændringsforslag		<NumAm>19</NumAm>
<DocAmend>Forslag til forordning</DocAmend>
<Article>Artikel 6 – stk. 4 – afsnit 2</Article>
	

	Kommissionens forslag
	Ændringsforslag

	Hvis logfilerne er nødvendige for at overvåge procedurerne eller garantere sikkerheden og integriteten af API-oplysninger eller lovligheden af behandlingsaktiviteterne, jf. stk. 2, og disse procedurer allerede er påbegyndt på tidspunktet for udløbet af den i første afsnit omhandlede periode, kan luftfartsselskaberne dog opbevare logfilerne, så længe det er nødvendigt for disse procedurer. I så fald sletter de straks logfilerne, når de ikke længere er nødvendige for disse procedurer.
	Hvis logfilerne er nødvendige for at overvåge procedurerne eller garantere sikkerheden og integriteten af API-oplysninger eller lovligheden af behandlingsaktiviteterne, jf. stk. 2, og disse procedurer allerede er påbegyndt på tidspunktet for udløbet af den i første afsnit omhandlede periode, kan luftfartsselskaberne dog opbevare logfilerne, så længe det er nødvendigt for disse procedurer. I så fald underretter de Kommissionen og sletter straks logfilerne, når de ikke længere er nødvendige for disse procedurer.


Or. <Original>{EN}en</Original>
</Amend>
<Amend>Ændringsforslag		<NumAm>20</NumAm>
<DocAmend>Forslag til forordning</DocAmend>
<Article>Artikel 8 – stk. 1</Article>
	

	Kommissionens forslag
	Ændringsforslag

	Passageroplysningsenhederne og luftfartsselskaberne garanterer sikkerheden af de API-oplysninger, navnlig de API-oplysninger som udgør personoplysninger, som de behandler i henhold til denne forordning.
	I henhold til artikel 17 i forordning (EU) [API-oplysninger til grænseforvaltning] garanterer eu-LISA, passageroplysningsenhederne og luftfartsselskaberne sikkerheden af de API-oplysninger, navnlig de API-oplysninger som udgør personoplysninger, som de behandler i henhold til denne forordning.


Or. <Original>{EN}en</Original>
</Amend>
<Amend>Ændringsforslag		<NumAm>21</NumAm>
<DocAmend>Forslag til forordning</DocAmend>
<Article>Artikel 12 – stk. 1 – afsnit 1</Article>
	

	Kommissionens forslag
	Ændringsforslag

	Medlemsstaternes omkostninger som led i deres forbindelser til og integration med den i artikel 10 omhandlede router, afholdes over Unionens almindelige budget.
	Den finansiering, der er omhandlet i artikel 7, stk. 2, litra a) og b), i Europa-Parlamentets og Rådets forordning (EU) 2021/11491a, kan støtte medlemsstaternes omkostninger som led i deres forbindelser til og integration med den router, der er omhandlet i denne forordnings artikel 10, og vedligeholdelsen heraf i overensstemmelse med de støtteberettigelsesregler og medfinansieringssatser, der er fastsat i forordning (EU) 2021/1149.

	
	________________

	
	1a Europa-Parlamentets og Rådets forordning (EU) 2021/1149 af 7. juli 2021 om oprettelse af Fonden for Intern Sikkerhed (EUT L 251 af 15.7.2021, s. 94).


Or. <Original>{EN}en</Original>
</Amend>
<Amend>Ændringsforslag		<NumAm>22</NumAm>
<DocAmend>Forslag til forordning</DocAmend>
<Article>Artikel 12 – stk. 1 – afsnit 2</Article>
	

	Kommissionens forslag
	Ændringsforslag

	Følgende omkostninger medregnes dog ikke og afholdes af medlemsstaterne:
	udgår

	a)	udgifter til projektstyring, herunder omkostninger til møder, missioner og lokaler
	

	b)	omkostninger til hosting af nationale IT-systemer, herunder omkostninger til lokaler, implementering, elektricitet og køling
	

	c)	omkostninger til driften af nationale IT-systemer, herunder operatør- og supportaftaler
	

	d)	omkostninger til design, udvikling, implementering, drift og vedligeholdelse af nationale kommunikationsnetværk.
	


Or. <Original>{EN}en</Original>
</Amend>
<Amend>Ændringsforslag		<NumAm>23</NumAm>
<DocAmend>Forslag til forordning</DocAmend>
<Article>Artikel 12 – stk. 2</Article>
	

	Kommissionens forslag
	Ændringsforslag

	2.	Medlemsstaterne afholder også omkostningerne i forbindelse med administration, brug og vedligeholdelse af deres forbindelser til og integration af routeren.
	udgår


Or. <Original>{EN}en</Original>
</Amend>
<Amend>Ændringsforslag		<NumAm>24</NumAm>
<DocAmend>Forslag til forordning</DocAmend>
<Article>Artikel 20 – stk. 1 a (nyt)</Article>
	

	Kommissionens forslag
	Ændringsforslag

	
	1a.	Kommissionen skal under sin evaluering ligeledes være særlig opmærksom på denne forordnings indvirkning på:

	
	a)	passagerer, herunder deres rejseoplevelse

	
	b)	luftfartsselskaber.


Or. <Original>{EN}en</Original>
</Amend>
<Amend>Ændringsforslag		<NumAm>25</NumAm>
<DocAmend>Forslag til forordning</DocAmend>
<Article>Artikel 20 – stk. 1 b (nyt)</Article>
	

	Kommissionens forslag
	Ændringsforslag

	
	1b.	Den evaluering, der er omhandlet i stk. 1, omfatter også en gennemgang af nødvendigheden, proportionaliteten og effektiviteten af at medtage obligatorisk indsamling og overførsel af API-oplysninger vedrørende flyvninger inden for EU i denne forordnings anvendelsesområde.


Or. <Original>{EN}en</Original>

</Amend></RepeatBlock-Amend>

1. Baggrund for forslaget
Rådets direktiv 2004/82/EF af 29. april 2004 om transportvirksomheders forpligtelse til at fremsende oplysninger om passagerer ("API-direktivet) har til formål at forbedre grænsekontrollen og bekæmpe ulovlig indvandring. I henhold til direktivet kræves det, at medlemsstaterne fastsætter en forpligtelse for luftfartsselskaberne til efter anmodning fra de myndigheder, der er ansvarlige for personkontrollen ved de ydre grænser, at fremsende oplysninger om de passagerer, de skal befordre. API-direktivet medfører ingen forpligtelse for medlemsstaterne til at anmode om fremsendelse af oplysninger. API-direktivet indeholder en åben liste over datakategorier, som medlemsstaterne kan anmode om. API-direktivet er i princippet tænkt som et instrument, der skal øge grænsesikkerheden, men det giver også medlemsstaterne mulighed for at anvende de indsamlede personoplysninger til retshåndhævelsesformål.
Europa-Parlamentets og Rådets direktiv (EU) 2016/681 af 27. april 2016 om anvendelse af passagerlisteoplysninger (PNR-oplysninger) til at forebygge, opdage, efterforske og retsforfølge terrorhandlinger og grov kriminalitet ("PNR-direktivet") har til formål at gøre det lettere at forebygge, opdage, efterforske og retsforfølge terrorhandlinger og grov kriminalitet og dermed øge Unionens indre sikkerhed. PNR-direktivet fastsætter en forpligtelse for medlemsstaterne til at indføre bestemmelser, som forpligter de luftfartsselskaber, der foretager flyvninger uden for EU, til at videregive de PNR-oplysninger, de indsamler. PNR-direktivet giver medlemsstaterne mulighed for at anvende direktivet på flyvninger inden for EU. PNR-direktivet medtager API-oplysninger i listen over PNR-oplysninger.
Den 21. juni 2022 bekræftede Den Europæiske Unions Domstol (EU-Domstolen) i sag C-817/19 PNR-direktivets gyldighed. EU-Domstolen fremkom også med præciseringer af visse bestemmelser, navnlig en række betingelser vedrørende udvælgelseskriterierne for flyvninger, som medlemsstaterne skal opfylde, hvis de anvender PNR-direktivet på flyvninger inden for EU.
Baggrunden for API- og PNR-direktiverne er, at EU i 2019 registrerede ca. 1 mia. flypassagerer, hvoraf halvdelen passerede EU's ydre grænser. Schengengrænsekodeksen kræver effektiv og systematisk kontrol af personer, der passerer EU's ydre grænser. Forhåndsinformation om passagerer er et af de værktøjer, som grænsemyndighederne har til at kunne forudse deres arbejdsbyrde og foretage passende grænsekontrol.
Indsamling og overførsel af API-oplysninger er ikke i sig selv noget nyt og er heller ikke begrænset til EU. Alle EU-medlemsstater er forpligtet hertil, da de alle er parter i Chicagokonventionen, der etablerede Organisationen for International Civil Luftfart (ICAO). Mange destinationslande, som f.eks. USA, Japan, Frankrig, Det Forenede Kongerige, Kina, Indien, Australien, Canada, Mexico og Thailand, stiller endvidere krav herom. Indsamling af API-oplysninger er fast praksis under ovennævnte API-direktiv.
2. Forslagets indhold
API- og PNR-direktiverne giver stor mulighed for varierende gennemførelse. Praksis for indsamling af API-oplysninger varierer derfor meget fra den ene EU-medlemsstat til den anden. Luftfartsselskaberne skal interagere med hver medlemsstat individuelt og tage højde for varierende anmodninger med hensyn til datakategorier, dataoverførselsmetoder og beskyttelsesforanstaltninger, herunder datasikkerhed og privatlivets fred.
For at rette op på denne situation har Kommissionen foreslået to forordninger:
	en forordning om indsamling og overførsel af forhåndsinformation om passagerer (API) med henblik på at forbedre og lette kontrollen ved de ydre grænser, om ændring af forordning (EU) 2019/817 og forordning (EU) 2018/1726 og om ophævelse af Rådets direktiv 2004/82/EF ("API-oplysninger til grænseforvaltning")
	en forordning om indsamling og videregivelse af forhåndsinformation om passagerer med henblik på at forebygge, opdage, efterforske og retsforfølge terrorhandlinger og grov kriminalitet, og om ændring af forordning (EU) 2019/818 ("API-retshåndhævelse").
Ifølge Kommissionens udformning af forslaget om API-oplysninger til grænseforvaltning indeholder det de vigtigste elementer, herunder med hensyn til den tekniske løsning (routeren). Forslaget om API-retshåndhævelse har sit eget retsgrundlag og indeholder elementer, der er relevante for kompetente nationale myndigheders indsamling, overførsel og behandling af API-oplysninger med henblik på at forebygge, opdage, efterforske og retsforfølge terrorhandlinger og grov kriminalitet.
Samlet set indeholder forslagene følgende vigtige ændringer i forhold til det gældende API-direktiv:
	En lukket og udtømmende liste over API-dataelementer. I henhold til det nuværende API-direktiv er listen over dataelementer åben. 
	Automatisk indsamling af API-oplysninger, hvilket bør give mere pålidelige oplysninger. I henhold til det nuværende API-direktiv kan indsamlingen foretages manuelt.
	Obligatorisk indsamling af API-oplysninger med henblik på at forbedre og lette effektiviteten af ind- og udrejsekontrollen ved de ydre grænser og bekæmpe ulovlig indvandring på alle flyvninger til Unionen. I henhold til det nuværende API-direktiv kan medlemsstaterne anmode om disse oplysninger, men er ikke forpligtet hertil.
	Obligatorisk indsamling af API-oplysninger til retshåndhævelsesformål for alle flyvninger til og fra EU samt for flyvninger inden for EU. I henhold til det nuværende API-direktiv kan medlemsstaterne anvende personoplysninger til retshåndhævelsesformål, men indsamlingens obligatoriske karakter er ny.
	Strømlinet overførsel af API-oplysninger fra luftfartsselskaber til en ny router, som vil blive udviklet og forvaltet af Det Europæiske Agentur for den Operationelle Forvaltning af Store It-systemer (eu-LISA). 
	Et automatisk filter i den router, der foretager automatisk overførsel af API-oplysninger om flyvninger uden for EU og udvalgte flyvninger inden for EU via routeren til medlemsstaternes passageroplysningsenheder, og automatisk sletning af alle andre API-oplysninger.
I sin udtalelse nr. 6/2023 om forslagene til forordninger om indsamling og overførsel af forhåndsinformation om passagerer (API) gav Den Europæiske Tilsynsførende for Databeskyttelse (EDPS) ud fra et databeskyttelsesperspektiv en positiv vurdering af forslaget om at indsamle API-oplysninger fra alle flyvninger og lade disse oplysninger blive filtreret automatisk via den foreslåede router på grundlag af forhåndsudvalgte flyvninger.
3. Ordførerens vurdering af forslaget
Ordføreren med ansvar for API-retshåndhævelse hilser Kommissionens forslag om at erstatte det forældede API-direktiv med to nye forordninger velkommen. Ordføreren er enig med Kommissionen i, at det er nødvendigt at rette op på den nuværende situation med forskellig fortolkning og anvendelse af API-direktivet og API-elementer i PNR-direktivet. Ordføreren er af den opfattelse, at API- og PNR-oplysninger supplerer hinanden, og at de tilsammen kan give mere pålidelige oplysninger. Dette vil indebære mere begrænsede og målrettede interventioner fra retshåndhævende myndigheder og mindre indblanding i de rejsendes privatliv. Ordføreren vil gerne påpege som eksempel, at kriminelle ofte booker flyrejser (hvilket genererer PNR-oplysninger) og ikke går om bord på deres fly, men uden at afbestille flyrejsen. Manglende tilgængelighed af API-oplysninger baseret på passagerer, der i sådanne situationer gik om bord på deres fly, fører til unødvendige interventioner fra retshåndhævende myndigheder, der bruger begrænset kapacitet og undertiden forstyrrer uskyldige rejsende. Et andet eksempel er spørgsmålet om de rejsendes fødselsdato, som luftfartsselskaberne oftest ikke har adgang til på tidspunktet for bookingen, men som først foreligger på tidspunktet for indtjekningen. Fødselsdatoen er et yderst vigtigt dataelement, der er afgørende for at undgå falske hits, som kun er baseret på navn.
Ordføreren støtter også luftfartsselskabernes indsamling af API-oplysninger ved hjælp af automatiserede midler. Det forhindrer ikke blot unødvendige problemer på grund af harmløse taste- og stavefejl. Det afholder også kriminelle fra at udnytte sådanne fejl, hvilket de i dag gør ihærdigt for at undgå at blive opdaget. Ikke desto mindre ønsker ordføreren at sikre en retfærdig behandling af alle passagerer i alle situationer. Ordføreren insisterer på, at manuel indsamling af API-oplysninger fortsat skal være mulig i forbindelse med dokumenter, der ikke indeholder et "maskinlæsbart område", og situationer, hvor det ikke er teknisk muligt at foretage automatisk indsamling af oplysninger. Ordføreren er endvidere af den opfattelse, at Kommissionen bør sikre, at forpligtelsen til at anvende automatiserede midler til indsamling af API-oplysninger ikke fører til uforholdsmæssige forhindringer, som f.eks. yderligere indtjekningsgebyrer, for passagerer, der ikke kan anvende andre midler til automatisk indtjekning.
Ordføreren støtter kraftigt medtagelsen af flyvninger inden for EU i anvendelsesområdet for API-retshåndhævelse. Ordføreren mener ligesom EU-Domstolen, at dette er forholdsmæssigt under hensyntagen til sikkerhedssituationen samt kriminelles og terroristers rejsemønstre. Ordføreren mener dog også, at udvælgelsen af flyvninger inden for EU skal være begrænset til det strengt nødvendige, hvilket EU-Domstolen også har krævet. Ordføreren etablerer derfor nogle parametre for medlemsstaterne på grundlag af Domstolens afgørelse. Ordføreren pålægger endvidere Kommissionen at fremme yderligere skridt i retning af øge samhørigheden mellem medlemsstaterne med hensyn til deres udvælgelse af flyvninger inden for EU.
Ordføreren mener, at løsningen med en router, når først den er blevet taget i brug, kan være nyttig til overførsel af PNR-oplysninger og kan udgøre en sikker og pålidelig og for luftfartsselskaberne omkostningseffektiv løsning. Et sådant skridt vil være i overensstemmelse med kravet om, at medlemsstaterne træffer en afgørelse om udvælgelsen af flyvninger inden for EU i forbindelse med anvendelsen af både PNR-direktivet og de foreslåede API-forordninger. 
Ordføreren insisterer på behovet for strenge datasikkerhedskrav, der bør indarbejdes i forordningen om API-oplysninger til grænseforvaltning.
Ordføreren mener, at medlemsstaterne kan anvende Fonden for Intern Sikkerhed til at kræve kompensation for omkostninger i forbindelse med den foreslåede nye tekniske løsning (routeren).
Ordføreren mener, at delegationen af beføjelser til Kommissionen er hensigtsmæssig i en række af de tilfælde, der er beskrevet i forordningen. Ordføreren insisterer på, at dette gøres ved hjælp af delegerede retsakter, da det giver repræsentanter for luftfartsindustrien mere indflydelse på tekniske beslutninger, f.eks. vedrørende valget af dataformater, og sidestiller Parlamentet med Rådet.
Ordføreren insisterer på, at der i Kommissionens regelmæssige evaluering ses på denne forordnings indvirkning på passagerer og luftfartsselskaber, også i kombination med anden lovgivning, der finder anvendelse på luftbefordring af passagerer.

